Ła dermatołoxia ła xe ła rama de ła medexina che ła se òcupa de łe patołoxie ligae a ła pełe e dei a-nesi cutani . On mèdego speçałixà in dermatołoxia el njien ciamà . I dermatòłoxi i xe mèdeghi speçałixai inte ła diàgnoxe e tratamento de małatie e tumori de ła pełe e dei so a-nesi. Ła dermosifiłopatia invese ła stùdia łe małatie cutane asoça a łe małatie sesualmente trasmitìbiłi. El primo tratà de dermatołoxia, , el xe sta tribuio al mèdego forliexo Girolamo Mercuriali. Storegamente ła venereołoxia, rama de ła medexina che ła se òcupa de diagnostegar e tratar łe małatie sesualmente trasmitìbiłi, ła xe nasesta e ła se ga indirisà èsar cofà rama de ła dermatołoxia. Ła dermatołoxia ła tołe inte el so drento racuanti èsari, sia mèdeghi che chirùrxeghi; par exenpio ła terapia chirùrxega dei tumori cutànii , ła chirurxia laxer, ła terapia fotodenàmega, i trataminti estèteghi baxai so ła doparasion de tosina botułìnega e so i reinpienidivi a baxe de àsido jałurònego , ła scleroterapia e ła liposusion, i peeling chìmeghi. Intrà i dermatòłoghi, ghene xe calcheduni in partegołar esperti in calcheduni spesìfeghi èsari de ła rama speçałìstega: El dermopatòłogo el xe on dermatòłogo esperto inte ła letura e interpretasion dei pareciai instołòxeghi. El dermatòlogo pediàtrego el xe esperto inte ła diàgnoxe e inte ła cura de łe małatie dermatołòxeghe dei putełi. El imunodermatòłogo el xe esperto inte ła diàgnoxe e inte ła cura de łe małatie de ła pełe a esiopatoxenexi imunopatołòxega, cofà par exenpio łe małatie bołoxe , el lupus eritematoxo, eçe.